**caut abandon**

*Airkai*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

caut rostul printre cruci

sus pe deal lângă capelă

parcă ninge cu nisip

lustre -

- pene de carbon

purced spoială

cu gândul să roadă

să roadă să roadă

să roadă

an cu an între o noapte

și o moarte

se dizolvă

se încheagă

în goana după goană

corbi de carbon

cârduri de ciori

gândurile fundului

vechiului puț

dor

deavalma

dor

dintr-un cimpoi

spart -

doar sudalma -

neam nu se rezolvă

oricât-am gurgui

oase peste oase

deja deșertu'i-n case

case

case peste case

peste garaje

extra-externalizate

externate

supra-întinse-suprapuse-supra-expuse

extrasenzoriale ecluze

vapoare buză în buză

din cap în cap

marfare mușuroi

antene ce bâz bâzâie

amenințător

scârțul ascuțit - oțâr'

când

veverița

se frige

pe firele speranței

întortocheate

abandon